stanford-oval/wikipedia huggingface dataset:
Isosaaren vankileiri

Vankeja Iso-Mjölön vankileirillä.
Isosaaren vankileiri oli Suomen sisällissodan jälkeen vuonna 1918 Helsingin Isosaaressa toiminut vankileiri. Sodan voittaneet valkoiset sijoittivat leirille lähinnä "vaarallisiksi" luokittelemiaan punaisia sekä venäläisiä sotilaita.
Vankileirin toiminta

Isosaaren vankileiri aloitti toimintansa 15. toukokuuta 1918. Se kuului Santahaminan vankileirin tavoin Suomenlinnan vankileirin alaisuuteen. Leirille sijoitettiin venäläisiä sotilaita sekä valkoisten "poliittisesti erittäin vaarallisina" pitämät punaiset, jollaisia olivat esimerkiksi Suomen kansanvaltuuskunnan hallinnossa toimineet tai muutoin julkisuudessa olleet.
Isosaarella olivat vangittuina muun muassa sosialidemokraattien kansanedustajat Kaarle Mänty, Antti Mäkelin ja Sulo Wuolijoki. Leirille siirrettiin myös Suomenlinnasta ne kuolemantuomitut, jotka olivat anoneet valtiorikosylioikeudelta armahdusta. Heidän joukossaan oli muun muassa Satakunnan rintaman komentajana toiminut lehtimies Hannes Uksila. Vankileiri suljettiin 15. syyskuuta 1918.
Kuolleiden määrä ja hautapaikat

Sota-arkiston tietojen mukaan Isosaaren vankileirillä kuoli teloituksiin, nälkään ja kulkutauteihin 267 sisällissodan punakaartilaista sekä lisäksi 69 venäläistä sotilasta. Joidenkin tietojen mukaan kuolleita olisi ollut yhteensä noin 360.
Lähes kaikki Isosaaren vankileirillä kuolleet haudattiin Santahaminassa sijaitsevaan joukkohautaan, koska kallioiselle Isosaarelle oli vaikea kaivaa. Suomen sotasurmat -tietokannan mukaan Isosaarelle haudattiin vain kahdeksan vainajaa. Heidän muistokseen saarelle pystytettiin muistomerkki vuonna 1955. Se sijaitsee todennäköisesti juuri Isosaaren joukkohaudan paikalla.
Vuonna 1955 pystytetty vankileirin muistomerkki
Idännuolihaukka

| Idännuolihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  severus
Kaksiosainen nimi
 Falco severus  Horsfield, 1821 
Katso myös
   Idännuolihaukka Wikispeciesissä   Idännuolihaukka Commonsissa 
Infobox OKNimi-testi OKIUCN-testi OK: 
Idännuolihaukka (Falco severus) on aasialainen tropiikissa elävä jalohaukka.
Koko ja ulkonäkö

Linnun pituus on 27–30 cm. Aikuinen lintu on selkäpuolelta siniharmaa ja vatsapuolelta pähkinänruskea ja sillä on vaalea kurkku. Sukupuolet ovat samanvärisiä.
Esiintyminen

Idännuolihaukat elävät Aasiassa Himalajalta itään Koillis-Intiasta Kiinan eteläosiin, Kaakkois-Aasiaan, Filippiineille, Indonesiaan ja Papua-Uusi-Guineaan. Lajin elinympäristön ala on 1–10 miljoonaa neliökilometriä ja maailman populaation kooksi arvioidaan joko alle tai yli 10 000 yksilöä.
Elinympäristö

Laji asuu pääasiassa alavien maiden metsissä ja sademetsissä.
Lisääntyminen

Haukka pesii joko toisen lintulajin vanhassa pesässä, rakennuksessa tai kalliojyrkänteen ulkonemalla.
Ravinto

Ruokavalio koostuu lähes yksinomaan lentävistä hyönteisistä.
Aiheesta muualla

Flickr.com (kuva)
Jean d’Estrées

Jean d'Estrées. Kuva vuodelta 1699.
Jean d'Estrées (1666 Pariisi – 3. maaliskuuta 1718) oli ranskalainen kirkonmies ja poliitikko.
Jean d'Estrées oli kardinaali César d'Estrées'n veljenpoika ja marsalkka Victor Marie d'Estrées'n veli, jotka molemmat olivat myös Ranskan akatemian jäseniä. Jean d'Estrées valtuutettiin vuonna 1692 suorittamaan ensimmäinen diplomaattinen tehtävänsä, joka käsitti Portugalin puolueettomana pysymisen varmistamisen yhdeksänvuotisen sodan eli niin sanotun Augsburgin liiton sodan (1688–1687) aikana.
Tohtorin arvon teologiassa Jean d'Estrées suoritti vuonna 1698 ja hän toimi Évron'in luostarin apottina. Vuonna 1703 hän seurasi setäänsä Espanjaan ja oli tämän jälkeen kaksi vuotta Ranskan kuninkaan lähettiläänä Espanjassa.
Jean d'Estrées valittiin Ranskan akatemian jäseneksi 1711. Ranskan akatemia näki hänessä Nicolas Boileau-Despréaux'n kaltaisen loistavan, sivistyneen henkilön. Hänet nimettiin myös valtioneuvoston jäseneksi ja Cambrain arkkipiispaksi vuonna 1716, mutta hän ennätti kuolla ennen piispaksivihkimystä.
J. C. Watts

| J>  C. Watts |
| --- | --- |

Yhdysvaltain edustajainhuoneen jäsen Oklahoman 4. vaalipiiristä
 3. tammikuuta 1995 – 3. tammikuuta 2003  
Edeltäjä:  Dave McCurdy
Seuraaja:  Tom Cole
Henkilötiedot
Syntynyt: 18. marraskuuta 1957 (ikä 66) Eufaula, Oklahoma, Yhdysvallat
Ammatti:  poliitikko
Puoliso:  Frankie Jones
Lapset:  6
Tiedot
Puolue:  republikaanit
Tutkinnot:  Oklahoman yliopisto
Julius Caesar (J. C.) Watts (s. 18. marraskuuta 1957 Eufaula, Oklahoma, Yhdysvallat) on yhdysvaltalainen republikaanipoliitikko ja entinen amerikkalaisen ja kanadalaisen jalkapallon pelaaja.
Urheilu-ura

Ennen poliittista uraansa Watts tuli tunnetuksi urheilijana. Hän pelasi vuodet 1977–1981 Oklahoman yliopiston amerikkalaisen jalkapallon joukkueessa Oklahoma Soonersissa ja kaudella 1979 hän nousi joukkueen ykköspelinrakentajaksi. Ykköspelinrakentajana hän oli johdattamassa joukkuettaan kahteen peräkkäiseen Orange Bowlin voittoon, tammikuussa 1980 ja tammikuussa 1981. Hänet nimettiin molempina vuosina Orange Bowl -ottelun arvokkaimmaksi hyökkäyspelaajaksi. Hän opiskeli Oklahoman yliopistossa journalismia ja suoritti Bachelor of Arts -tutkinnon vuonna 1981.
Vuonna 1981 Watts sai NFL-varauksen, kun New York Jets varasi hänet numerolla 213 NFL:n varaustilaisuuden kahdeksannella kierroksella. Samana vuonna hän siirtyi vapaana pelaajana kanadalaisen jalkapallon ammattilaissarjassa Canadian Football Leaguessa pelanneeseen Ottawa Rough Ridersiin. Hän edusti joukkuetta vuoteen 1986, jolloin siirtyi kesken kauden saman sarjan Toronto Argonautsiin. Tulokaskaudellaan, 1981, Watts oli johdattamassa Rough Ridersia CFL:n loppuotteluun, Grey Cupiin. Joukkue hävisi ottelun pistein 23–26 Edmonton Eskimosille, jonka pelinrakentajana toimi Warren Moon. Watts nimettiin tuona vuonna Grey Cupin arvokkaimmaksi hyökkäyspelaajaksi. Hän lopetti urheilu-uransa vuonna 1986.
Poliittinen ura

Marraskuun 1990 vaaleissa Watts valittiin Oklahoma Corporation Commissionin jäseneksi, jona toimi, kunnes hänet valittiin vuonna 1994 Yhdysvaltain edustajainhuoneeseen Oklahoman neljännestä vaalipiiristä. Hän sai marraskuun 1994 vaaleissa 51,6 prosenttia annetuista äänistä ja päävastaehdokas, demokraatti David Perryman 43,3 prosenttia. Watts toimi edustajainhuoneen jäsenenä 3. tammikuuta 1995 – 3. tammikuuta 2003, neljä kaksivuotiskautta. Hän ei pyrkinyt enää jatkokaudelle vuoden 2002 vaaleissa. Perusteeksi hän ilmoitti, että halusi viettää enemmän aikaa perheensä kanssa.
Vuodesta 2003 vuoteen 2007 Watts oli republikaanijärjestö GOPACin puheenjohtaja. Hänen seuraajakseen valittiin Michael S. Steele.
Muu ura ja perhe

Urheilu-uransa jälkeen, ennen valintaansa Yhdysvaltain edustajainhuoneeseen, Watts työskenteli vuosina 1987–1994 Eteläiseen baptistikonventioon kuuluvan Sunnylane Southern Baptist Churchin pappina Del Cityssä Oklahomassa. Jäätyään pois edustajainhuoneesta hän perusti vuonna 2003 monialayrityksen J. C. Watts Companies.
Watts on naimisissa Frankie Wattsin (o.s. Jones) kanssa, jonka kanssa hänellä on viisi lasta. Yksi lapsista on NFL:ssä vuosina 2014–2015 pelannut keskushyökkääjä Trey Watts. Lisäksi Watts sai nuorena eri naisen kanssa tyttären, jonka hänen setänsä Wade adoptoi.
Wattsin elämäkertakirja What Color is a Conservative?: My Life and My Politics julkaistiin vuonna 2002.
Aiheesta muualla

Kuvia tai muita tiedostoja aiheesta J. C. Watts Wikimedia Commonsissa
Jean de Silhon

Jean de Silhon (noin 1590 Sos, Lot-et-Garonne, Ranska – helmikuu 1667 Pariisi, Ranska) oli ranskalainen poliitikko, valtioneuvos (Conseiller d'État) ja Ranskan akatemian jäsen.
Jean d’Orléans (1874–1940)

Jean Pierre Clément Marie d'Orléans
Jean Pierre Clément Marie d’Orléans (4. syyskuuta 1874 Pariisi, Ranska – 25. elokuuta 1940 Larache, Espanjan Marokko) oli ranskalaisen Orléans-suvun päämies ja Ranskan orleanistien tukema kruununtavoittelija 1926–1940 nimellä Jean III. Hän oli Chartresin herttuan Robertin lapsi, Ranskan entisen kruununprinssin Ferdinand Filipin lapsenlapsi ja Ranskan viimeisen kuninkaan Ludvig Filipin lapsenlapsenlapsi.
Jean syntyi vuonna 1874. Opiskeltuaan Pariisissa hän asui Tanskassa vuosina 1891–1899 ja palveli upseerina armeijassa vuodesta 1894. Koska häneltä evättiin palvelu Ranskan armeijassa ensimmäisen maailmansodan syttyessä, hän liittyi Punaiseen Ristiin. Jean oli historioitsija ja arkeologi, joka asui perheensä kanssa suurella maatilalla lähellä Rabatia Marokossa. Hän ja hänen vanhin poikansa olivat laillisesti kiellettyjä tulemasta Ranskaan vuodesta 1886. Hänestä tuli Ranskan kruunuperijä ja sukunsa päämies vuonna 1926, kun hänen serkkunsa Philippe kuoli. Tämä kuoli vain 2 kuukautta Compiègnen aselevosta, jossa Ranska antautui Natsi-Saksan joukoille. Pariisin kreivi Henri peri suvun päämieheyden ja kruunutavoittelijan tittelin nimellä Henri VI.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prince Jean, Duke of Guise
Joahnys Argilagos

| Joahnys Argilagos |
| --- | --- |

Henkilötiedot
Syntynyt: 11. tammikuuta 1997 (ikä 27)
Kansalaisuus:   Kuuba
Nyrkkeilijä
Pituus:  152 cm
Painoluokka:  alempi kärpässarja
Kätisyys:  oikea
| Mitalit> Maa:   Kuuba.Miesten nyrkkeily. Olympialaiset  | Mitalit> Maa:   Kuuba.Miesten nyrkkeily. Olympialaiset  | Mitalit> Maa:   Kuuba.Miesten nyrkkeily. Olympialaiset  | Maa:   Kuuba> Miesten nyrkkeily. |
| --- | --- | --- | --- |
|  Pronssia | Rio de Janeiro 2016 | 49 kg |  |
| AIBA  | AIBA  | AIBA  |  |
|  Kultaa | Doha 2015 | 49 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | 49 kg |  |
Joahnys Oscar Argilagos Perez (s. 11. tammikuuta 1997) on kuubalainen alemman kärpässarjan nyrkkeilijä. Hän saavutti kultaa AIBA:n maailmanmestaruuskisoissa 2015 ja hopeaa Pan-Amerikan kisoissa 2015, sekä pronssia 2016 kesäolympialaisissa.
Hän on voittanut myös AIBA:n nuoren maailmanmestaruuden 2013.
Jean Stablinski

Stablinski vuonna 1963
Jean Stablinski vuonna 1997
Jean Stablinski (21. toukokuuta 1932 – 22. heinäkuuta 2007) oli ranskalainen, syntyperältään puolalainen pyöräilijä. Hän syntyi Ranskassa Nordin departmenissa kylässä  nimeltä Thun Saint-Armand ja sai nimekseen Jean Stablewski. Myöhemmin hän sai Ranskan kansalaisuuden ja muutti nimekseen Jean Stablinski. Hän voitti useita kilpailuja mm. Espanjan ympäriajon, oli maantieajon maailmanmestari sekä nelinkertainen Ranskan mestari. Stablinski osallistui Ranskan ympäriajoon 12 kertaa ja voitti etappeja kaikissa suurissa ympäriajoissa. Hänen lempinimensä oli Le Polac (Puolalainen).
Merkittävimmät voitot

1954
1957
1958
1960
1961
1962
1963
1964
1965
1966
1967
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jean Stablinski
Miesten maantiepyöräilyn maantieajon maailmanmestarit
Käännös suomeksi
Jack Bauer

| Jack Bauer |
| --- | --- |

Näyttelijä(t):  Kiefer Sutherland
Kesto:  24:n tuotantokaudet 1–8 24 – Lontoo 24: Redemption 24: The Game
Ensi- esiintyminen:  Kausi 1: 12:00am–1:00am
Viimeinen esiintyminen:  24 – Lontoo
Henkilötiedot
Ammatti:  agentti, lukuisia CTU:n ja valtion virkoja
Sukupuoli:  mies
Ikä:  36 (1. tuotantokausi) s. 18. helmikuuta 1966
Suhteet
Vanhemmat:  Phillip Bauer
Sisarukset:  Graem Bauer
Puoliso(t):  Teri Bauer
Lapset:  Kim Bauer
Lastenlapset:  Teri
Infobox OKNimi-testi OK: 
Jack Bauer on Kiefer Sutherlandin esittämä kuvitteellinen hahmo televisiosarjassa 24. Jack on sarjan päähenkilö, joka työskentelee Yhdysvaltain terrorisminvastaisen viraston CTU:n Los Angelesin yksikössä ja joutuu estämään Yhdysvaltain maaperälle kohdistuneita terrori-iskuja. Jack uskoo tarkoituksen pyhittävän keinot, joten hän ei epäröi valehdella, kiduttaa, kiristää, salamurhata ja jopa uhrata liittolaisensa pelastaakseen Yhdysvallat terrorismilta.
Tausta

Jack Bauer syntyi 18. helmikuuta 1966 Santa Monican kaupungissa Kaliforniassa, Yhdysvalloissa. Hänen isänsä oli BXJ Technologies -yrityksen perustaja ja toimitusjohtaja Phillip Bauer, joka olisi halunnut Jackistä seuraajansa yrityksen johdossa. Jack ei kuitenkaan ollut kiinnostunut liikemaailmasta, joten yrityksen toimitusjohtajaksi nousi hänen veljensä Graem. Jack suoritti alemman yliopistotutkinnon englanninkielisestä kirjallisuudesta Kalifornian yliopistossa, minkä jälkeen hän siirtyi Yhdysvaltain maavoimille ja pääsi Delta Force -erikoisjoukkoihin. Armeijan jälkeen Jack työskenteli Los Angelesin poliisilaitoksen SWAT-erikoisjoukossa ja keskustiedustelupalvelu CIA:n agenttina. CTU:n Los Angelesin osaston päällikkö Christopher Henderson värväsi Jackin töihin CTU:ssa. Jackillä oli vaimo Teri Bauer ja tytär Kimberly ”Kim” Bauer.
Aiheesta muualla

Jack Bauer 24-Wikissä (englanniksi)
Janet Gaynor

| Janet Gaynor |
| --- | --- |
 Janet Gaynor elokuvassa Tapahtuipa Hollywoodissa (1937).
Henkilötiedot
Koko nimi:  Laura Augusta Gainor
Syntynyt: 6. lokakuuta 1906 Philadelphia, Pennsylvania, Yhdysvallat
Kuollut: 14. syyskuuta 1984 (77 vuotta) Palm Springs, Kalifornia, Yhdysvallat
Ammatti:  näyttelijä
Puoliso:  Jesse Lydell Peck (1929-1933)  Adrian Greenberg (1939-1959)  Paul Gregory (1964-1984)
Näyttelijä
Aktiivisena:  1924-1981
Merkittävät roolit:  Auringonnousu, Tapahtuipa Hollywoodissa
Palkinnot
 parhaan naispääosan Oscar-palkinto 1928 
Aiheesta muualla
IMDb 
Elonet
Janet Gaynor (oik. Laura Gainor 6. lokakuuta 1906 Philadelphia, Pennsylvania, Yhdysvallat – 14. syyskuuta 1984 Palm Springs, Kalifornia, Yhdysvallat) oli yhdysvaltalainen elokuvanäyttelijä. Hän menestyi sekä mykkäfilmien että äänielokuvan aikakaudella.
Gaynorista tuli vuonna 1928 ensimmäinen parhaan naispääosan Oscarin voittanut näyttelijä. Palkinto myönnettiin hänelle kolmesta elokuvaroolista: Seitsemännessä taivaassa, Kadun enkeli ja Auringonnousu.  Hänen muita kuuluisia elokuviaan on muun muassa Tapahtuipa Hollywoodissa (1937).
Vielä vanhoilla päivillään Gaynor nousi teatterin lavalle - hän esiintyi ensimmäistä kertaa Broadwayllä 74-vuotiaana vuonna 1980 näytelmässä Harold ja Maude.
Gaynorilla on tähti Hollywood Walk of Famessa.
Filmografia

| Vuosi | Alkuperäinen nimi | Suomenkielinen nimi | Rooli | Huomioita |
| --- | --- | --- | --- | --- |
| 1924 | Cupid's Rustler |  |  | mainitsematon |
| 1924 | Young Ideas |  |  | mainitsematon |
| 1925 | Dangerous Innocence |  |  | mainitsematon |
| 1925 | The Burning Trail |  |  | mainitsematon |
| 1925 | The Teaser |  |  | mainitsematon |
| 1925 | The Plastic Age |  |  | mainitsematon |
| 1926 | A Punch in the Nose |  | Bathing Beauty | mainitsematon |
| 1926 | The Beautiful Cheat |  |  | mainitsematon |
| 1926 | The Johnstown Flood | Synnin ja tulvan tuhoja | Anna Burger |  |
| 1926 | Oh What a Nurse! |  |  | mainitsematon |
| 1926 | Skinner's Dress Suit |  |  | mainitsematon |
| 1926 | The Shamrock Handicap |  | Lady Sheila O'Hara |  |
| 1926 | The Galloping Cowboy |  |  | mainitsematon |
| 1926 | The Man in the Saddle |  |  | mainitsematon |
| 1926 | The Blue Eagle | Sinitakkeja | Rose Kelly |  |
| 1926 | The Midnight Kiss |  | Mildred Hastings |  |
| 1926 | The Return of Peter Grimm |  | Catherine |  |
| 1926 | Lazy Lightning |  |  | mainitsematon |
| 1926 | The Stolen Ranch |  |  | mainitsematon |
| 1927 | Two Girls Wanted |  | Marianna Wright |  |
| 1927 | Seventh Heaven | Seitsemännessä taivaassa | Diane |  |
| 1927 | Sunrise | Auringonnousu | Indre, vaimo |  |
| 1928 | Street Angel | Kadun enkeli | Angela |  |
| 1928 | 4 Devils | 4 paholaista | Marion |  |
| 1929 | Lucky Star | Päivänsäde | Mary Tucker |  |
| 1929 | Happy Days |  | omana itsenään |  |
| 1929 | Christina | Hänen ensi rakkautensa | Christina |  |
| 1929 | Sunny Side Up | Elä elämäsi hymyillen | Mary Carr |  |
| 1930 | High Society Blues |  | Eleanor Divine |  |
| 1931 | The Man Who Came Back | Mies joka tuli takaisin | Angie Randolph |  |
| 1931 | Daddy Long Legs |  | Judy Abbott |  |
| 1931 | Merely Mary Ann |  | Mary Ann |  |
| 1931 | Delicious |  | Heather Gordon |  |
| 1932 | The First Year |  | Grace Livingston |  |
| 1932 | Tess of the Storm Country | Myrskyn tytär | Tess Howland |  |
| 1933 | State Fair |  | Margy Frake |  |
| 1933 | Adorable | Prinsessan adjutantti | prinsessa Marie Christine / Mitzi |  |
| 1933 | Paddy the Next Best Thing |  | Paddy Adair |  |
| 1934 | Carolina |  | Joanna Tate |  |
| 1934 | The Cardboard City |  | Herself | cameorooli |
| 1934 | Change of Heart | Sydänten kohdatessa | Catherine Furness |  |
| 1934 | Servants' Entrance |  | Hedda Nilsson aka Helga Brand |  |
| 1935 | One More Spring |  | Elizabeth Cheney |  |
| 1935 | The Farmer Takes a Wife |  | Molly Larkins |  |
| 1936 | Small Town Girl |  | Katherine 'Kay' Brannan |  |
| 1936 | Ladies in Love |  | Martha Kerenye |  |
| 1937 | A Star Is Born | Tapahtuipa Hollywoodissa | Esther Victoria Blodgett / Vicki Lester |  |
| 1938 | Three Loves Has Nancy | Tyttö ja 3 kosijaa | Nancy Briggs |  |
| 1938 | The Young in Heart | Koko perhe hummaamassa | George-Anne Carleton |  |
| 1957 | Bernardine | Pidä huolta heilastani | Mrs. Ruth Wilson |  |
Aiheesta muualla

Wikimedia Commonsissa on kuvia tai muita tiedostoja aiheesta .
Janet Gaynor Internet Movie Databasessa. (englanniksi)
Jari Laurila

Jari-Matti Laurila (20. tammikuuta 1955 Hyvinkää) on entinen suomalainen pesäpalloilija.
Laurila aloitti seurassa (Hyvinkään Tahko) pesäpallon pelaamisen 13-vuotiaana. Saavutuksina on kolme SM-kultaa, yksi hopea ja yksi pronssi sekä yksi Cup-mestaruus. Itä–Länsi-ottelussa Laurila on pelannut neljä kertaa ja Liitto–Lehdistö-kamppailussa kolmesti.
Saavutukset > Pelaajana

3 SM-kultaa: 1979, 1980, 1981
1 SM-hopea: 1983
2 SM-pronssia: 1978, 1982
4 Itä-Länsi-ottelua: 1978-1981
J. C. Tran

| Justin Cuong Van Tran |
| --- | --- |
 J.C. Tran WPT:lla 2019.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  28
WPT-voitot:  1
EPT-voitot:  0
Turnausansiot (USD):  7 956 635
Päivitetty:  22. joulukuuta 2009
Justin Cuong "J.C." Van Tran (s. 20. tammikuuta 1977) on vietnamilaissyntyinen yhdysvaltalainen pokeriammattilainen.
Tran on kahdeksanlapsisen perheen nuorin ja valmistunut Kalifornian osavaltion yliopistosta (California State University). Hän aloitti peliuransa 21-vuotiaana.[lähde? ]
WSOP

Tranilla on useita rahasijoja merkittävistä turnauksista. World Series of Pokerissa Tran on voittanut kaksi ranneketta: 1 500 dollarin no limit texasista vuonna 2008 ja 2 500 dollarin pot limit omahasta vuonna 2009. Tran voitti WSOP:n oheisturnauksen Las Vegasissa maaliskuussa 2005 ja oli toinen marraskuussa 2005. Näiden lisäksi hänellä on useita WSOP:n finaalipöytäsijoituksia.
WSOP > WSOP-rannekkeet

| Vuosi | Turnaus | Voittosumma (USD) |
| --- | --- | --- |
| 2008 | $ 1,500 No Limit Hold'em | 631 170 |
| 2009 | $ 2,500 Pot Limit Omaha | 235 685 |
Muut turnaukset

Marraskuussa 2006 hän voitti World Poker Finalsin 2800 dollarin no limit hold'em -turnauksen ja heti perään joulukuussa Las Vegasissa Fifth Annual Five Diamond World Poker Classic -turnauksen. Ykköspalkinnot olivat 312 388 ja 266 820 dollaria. Tran oli viides World Poker Tourin vuoden 2004 World Poker Finals -kisassa, samoin vuoden 2006 WPT L.A. Poker Classicissa.
Lokakuussa 2006 Tran voitti PokerStarsin World Championships of Online Poker (WCOOP) -internetturnauksen. Nimimerkillä area23JC pelannut Tran voitti 670 194 dollaria. Turnauksen ykköspalkinto tosin oli 1,157 miljoonaa dollaria, mutta finaalipöydän kuusi parasta tekivät sopimuksen.
Vuoden 2007 alkupuoliskolla Tran selvisi kolmessa WPT-osakilpailussa finaalipöytään. L.A. Poker Classicin kakkostilasta hän ansaitsi 1 177 010 dollaria ja World Poker Challengen voitosta 683 473 dollaria. Huhtikuussa hän voitti WPT:n mestaruusturnauksen "lämmittelykisan", Fifth Annual Five Star World Poker Classicin 3 000 dollarin no limit -turnauksen. Kesän WSOP:sta hän saavutti neljä rahasijaa. Joulukuussa Tran voitti vielä Doyle Brunson Five Diamond World Poker Classicin 5 000 dollarin no limit texas -turnauksen ansaiten 523 075 dollaria. CardPlayerin vuoden pelaaja -tilastossa hän sijoittui toiseksi.
Vuonna 2008 Tran voitti PartyPoker.comin järjestämän Premier League -kutsuturnauksen finaalin ansaiten 300 000 dollaria. Vuonna 2009 hän oli kolmas Aussie Millionsin pääturnauksessa ja voitti elokuussa APT Macaun 3 300 Hongkongin dollarin sivuturnauksen.
Joulukuussa 2009 Tranin pokeriuran turnausansiot ylittivät 7,9 miljoonaa dollaria.
Aiheesta muualla

WPT:n profiili
Justin Cuong Van Tran The Hendon Mob Poker Databasessa (englanniksi)
Jaakko Ojanperä (kauppaneuvos)

Jaakko Kullervo Ojanperä (s. 24. joulukuuta 1952 Toijala) on suomalainen eläköitynyt pankinjohtaja, joka on saanut kauppaneuvoksen arvonimen.
Jaakko Ojanperä syntyi järjestelymestari Ahti Ojanperän ja postiasemanhoitaja Eila Sirolan perheeseen. Hän avioitui 1974 Marika-Anneli Aarnion kanssa. Ojanperä tuli ylioppilaaksi Valkeakosken yhteiskoulusta 1972 ja valmistui Turun kauppakorkeakoulusta ekonomiksi 1975 ja kauppatieteiden kandidaatiksi ja maisteriksi 1978. Hän oli Turun Seudun Osuuspankin luottoneuvottelija 1978–1980 ja luotto-osaston osastopäällikkö 1980–1983, Tampereen Seudun Osuuspankin yritysasiamies 1983–1984 ja yritysrahoituspäällikkö ja aluejohtaja 1984–1987, Valkeakosken Osuuspankin toimitusjohtaja 1987–1994, Kuopion Osuuspankin toimitusjohtaja 1994–2010 ja Pohjois-Savon Osuuspankin toimitusjohtaja 2011–2015. Hänellä on ollut myös liike-elämän ja muita luottamus- ja asiantuntijatehtäviä. Kreikan kunniakonsulina Itä-Suomessa Ojanperä toimi 2004–2016. Kauppaneuvoksen arvonimen hän sai 2010.
Jean Gascon

Jean Gascon (21. joulukuuta 1920 Montreal – 13. huhtikuuta 1988 Stratford, Ontario) oli kanadalainen oopperaohjaaja ja näyttelijä. Hän suoritti aluksi lääketieteellisiä opintoja ja päätti sitten pyrkiä luomaan uraa näyttämöllä. Ranskan hallituksen myöntämällä stipendillä hän opiskeli draamaa Pariisissa. Palattuaan Montrealiin Gascon oli mukana perustamassa Théâtre du Nouveau-Mondea vuonna 1951.
Gascon toimi Stratfordin festivaalin taiteellisena johtajana vuosina 1968–1974. Hän kuului esittävien taiteiden neuvoa antavaan komiteaan Montrealin maailmannäyttelyssä 1967. Vuosina 1977–1983 Gascon oli National Arts Centren ranskankielisen teatterijaoston johtajana. Gasconin ohjaamien oopperoiden joukossa olivat Mozartin Così fan tutte, Figaron häät ja Don Giovanni. Muita hänen ohjaamiaan teoksia olivat Oedipus Rex ja Montrealin oopperassa Tosca sekä Sevillan parturi.
Gasconista tehtiin Kanadan ritarikunnan Officer vuonna 1967, ja hän sai ylennyksen Companion-arvoon vuonna 1975. Quebecin hallitus myönsi hänelle vuonna 1985 Prix Denise-Pelletierin. Place des Arts nimesi Théâtre Maisonneuven suuren aulan Gasconin mukaan tämän kuoleman jälkeen (1989).
Elokuviin, joissa Gascon esiintyi, lukeutui Mies hevosena (1970).
Aiheesta muualla

Jean Gascon Internet Movie Databasessa. (englanniksi)